CELEX: 32021R1328
Language: lv
Date: 2021-08-10 00:00:00
Title: Komisijas Īstenošanas regula (ES) 2021/1328 (2021. gada 10. augusts), ar ko saskaņā ar Eiropas Parlamenta un Padomes Regulu (ES) 2021/1153 precizē infrastruktūras prasības, kas piemērojamas konkrētām divējāda lietojuma infrastruktūras darbību kategorijām

11.8.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 288/37
               
            
         KOMISIJAS ĪSTENOŠANAS REGULA (ES) 2021/1328
         (2021. gada 10. augusts),
         ar ko saskaņā ar Eiropas Parlamenta un Padomes Regulu (ES) 2021/1153 precizē infrastruktūras prasības, kas piemērojamas konkrētām divējāda lietojuma infrastruktūras darbību kategorijām
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (ES) 2021/1153 (2021. gada 7. jūlijs), ar ko izveido Eiropas infrastruktūras savienošanas instrumentu un atceļ Regulas (ES) Nr. 1316/2013 un (ES) Nr. 283/2014 (1), un jo īpaši tās 12. panta 2. punktu,
         tā kā:
         
                     (1)
                  
                  
                     Viens no Eiropas infrastruktūras savienošanas instrumenta konkrētajiem mērķiem ir pielāgot Eiropas transporta tīkla daļas transporta infrastruktūras divējādam lietojumam, lai uzlabotu gan civilo, gan militāro mobilitāti. Darbības vai īpaši pasākumi darbības ietvaros, ar ko atbalsta jaunas vai jau esošas Eiropas transporta tīkla daļas, kuras ir piemērotas militārajam transportam, lai to pielāgotu divējāda lietojuma infrastruktūras prasībām, ir tiesīgas saņemt Savienības finansiālo palīdzību saskaņā ar Regulu (ES) 2021/1153.
                  
               
                     (2)
                  
                  
                     Būtu jāprecizē transporta infrastruktūras prasības, kas piemērojamas konkrētām divējāda lietojuma infrastruktūras darbību kategorijām. Divējāda lietojuma transporta infrastruktūras prasības būtu jābalsta uz informāciju, kas ietverta atjauninātajās militārajās prasībās (2) un neatbilstību analīzē (3), un būtu jāņem vērā rezultāti, kas gūti apspriedēs ar Eiropas un starptautisko transporta asociāciju pārstāvjiem.
                  
               
                     (3)
                  
                  
                     Divējāda lietojuma prasībām būtu jāatspoguļo transporta infrastruktūras projektu vispārējas tehniskās vērtības un standarti, kas jāņem vērā saistībā ar Regulā (ES) 2021/1153 paredzētajām darbībām, kuras palīdz pielāgot TEN-T pamattīklus vai visaptverošos tīklus, lai nodrošinātu infrastruktūras divējādu lietojumu, proti, gan civilām, gan aizsardzības vajadzībām,
                  
               
                     (4)
                  
                  
                     Šajā regulā paredzētie pasākumi ir saskaņā ar atzinumu, ko sniegusi ar Regulu (ES) 2021/1153 izveidotā Eiropas infrastruktūras savienošanas instrumenta koordinācijas komiteja,
                  
               IR PIEŅĒMUSI ŠO REGULU.
         
            1. pants
            Transporta infrastruktūras prasības, kas paredzētas Regulas (ES) 2021/1153 12. panta 2. punktā, ir noteiktas pielikumā.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2021. gada 10. augustā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 249, 14.7.2021., 38. lpp.
         
         
            (2)  Militārās prasības attiecībā uz militāro mobilitāti Eiropas Savienībā un ārpus tās (ST 11373/19; 19.7.2019.).
         
            (3)  “Militārās prasības un Eiropas transporta tīkls: neatbilstību analīze (SWD(2019) 175 final)” un “atjauninātā analīze par neatbilstībām starp militārajām prasībām un Eiropas transporta tīkla prasībām” (SWD(2020) 144 final).
      
      
         
            PIELIKUMS
            
               1. tabula
            
            
               Lidostas un gaisa satiksmes pārvaldība
            
            
                        Nr.
                     
                     
                        Divējāda lietojuma prasība
                     
                     
                        Divējāda lietojuma vērtība
                     
                     
                        Piezīme
                     
                  
                        1.
                     
                     
                        Operāciju periodi
                     
                     
                        Infrastruktūras būvēšana vai paplašināšana un savienojumi ar multimodālu transportu un iekārtām, kas ļauj veikt 24/7 operācijas dienā/naktī/visos laikapstākļos.
                     
                     
                        Ietver dzelzceļa un cauruļvadu savienojumus degvielai (ja degvielu piegādā gan militārajiem, gan civilajiem gaisa kuģiem).
                     
                  
                        2.
                     
                     
                        Pamatpakalpojumu operācijas 24/7
                     
                     
                        Spēja veikt operācijas dienā / naktī / visos laikapstākļos
                     
                     
                         
                     
                  
                        3.
                     
                     
                        Gaisa satiksmes vadība
                     
                     
                        Gaisa satiksmes vadības infrastruktūra ar pietiekamām spējām lidlauka dienas un nakts operāciju pārvaldībai.
                     
                     
                        Jāsaprot atbilstoši ICAO un ES noteikumiem, kā arī Eirokontroles CUMA vadlīnijām.
                     
                  
                        4.
                     
                     
                        Gaisa resursi dienā
                     
                     
                        Apkalpošanas infrastruktūras jauda.
                        Gaisa kuģi dienā: vismaz 6 dienā
                        Pieņēmums attiecībā uz platkorpusa gaisa kuģiem: vienlaicīgi maksimāli 4 stāvvietā uz perona.
                     
                     
                         
                     
                  
                        5.
                     
                     
                        Skrejceļa garums
                     
                     
                        Minimālā prasība: 3 000  m.
                        Ieteicams: 3 500  m.
                        Katrā dalībvalstī jānosaka, kur varētu pietikt ar 2 800  m skrejceļa garumu.
                     
                     
                        Piemērots stratēģiskā transporta gaisa kuģu kategorijai, kā arī A330/A400M/IL76/B747/An225/C5/C17 gaisa kuģiem.
                     
                  
                        6.
                     
                     
                        Skrejceļa platums
                     
                     
                        45 m līdz 60 m.
                        Dalībvalstīm jānosaka, kur vajadzīgs 60 m platums.
                     
                     
                        Piemērots stratēģiskās nozīmes transporta gaisa kuģu kategorijai, kā arī A330/A400M/IL76/B747/An225/C5/C17 gaisa kuģiem.
                     
                  
                        7.
                     
                     
                        Skrejceļa virsma
                     
                     
                        Var būt neelastīga vai elastīga tipa.
                        Katrā dalībvalstī jānosaka, kur 150 m skrejceļa galā vajadzētu būt neelastīgiem, lai pretdarbotos reaktīvo dzinēju izplūdes ietekmei.
                     
                     
                         
                     
                  
                        8.
                     
                     
                        Manevrēšanas ceļš
                     
                     
                        Platums: 22,5 m, var būt neelastīga vai elastīga tipa.
                     
                     
                         
                     
                  
                        9.
                     
                     
                        Skrejceļa seguma stiprība
                     
                     
                        Pietiekama stratēģiskās nozīmes platkorpusa gaisa kuģiem
                     
                     
                        Šo prasību var izpildīt saskaņā ar ICAO un ES noteikumiem.
                     
                  
                        10.
                     
                     
                        Perons – garums
                     
                     
                        Vismaz 190 m.
                     
                     
                         
                     
                  
                        11.
                     
                     
                        Perons – platums
                     
                     
                        Vismaz 350 m.
                     
                     
                         
                     
                  
                        12.
                     
                     
                        Perona platība
                     
                     
                        66 500  m2.
                     
                     
                         
                     
                  
                        13.
                     
                     
                        Perona seguma klasifikācijas skaitlis (PCN)  (1)
                        
                     
                     
                        Pamatojas uz gaisa kuģa klasifikācijas skaitli (ACN) (2), ko iegūst no grunts pamatnes tipa.
                     
                     
                        
                           ACR ir vienots reitings, kas izsaka gaisa kuģa relatīvo iedarbību uz pamatni konkrētai grunts pamatnes stiprībai, kurai norādīts konkrēts pamatnes biezums (izteikts, izmantojot PCR). Šo prasību var izpildīt saskaņā ar ICAO un ES noteikumiem.
                        Attiecība ACR/PCR ir gaisa kuģa klasifikācijas skaitļa (ACN) un seguma klasifikācijas skaitļa (PCN) metodikas atjauninājums. Sākot ar 2024. gada novembri, lidlauku seguma nestspējas novērtēšanas un ziņošanas metodikā tiks izmantota attiecība starp gaisa kuģu klasifikācijas reitingu un seguma klasifikācijas reitingu (ACR/PCR), nevis attiecība starp gaisa kuģa klasifikācijas skaitli un seguma klasifikācijas skaitli (ACN/PCN).
                        Šo metodi ir apstiprinājusi ICAO Lidostu projektēšanas un ekspluatācijas ekspertu grupa (ADOP), un kopš 2020. gada jūlija tā ir jaunā ICAO seguma klasifikācijas sistēma. Valstu dokumentācijas un projektēšanas īpatnību pielāgojumi tiks veikti pārejas periodā no 2020. līdz 2024. gadam.
                     
                  
                        14.
                     
                     
                        Skrejceļa pretsniega un pretledus iekārtas un un atledošanas produkti
                     
                     
                        Glabāšana slēgtā 180 m2 zonā.
                     
                     
                         
                     
                  
                        15.
                     
                     
                        Avārijas un ugunsdzēsības un glābšanas dienests (kategorija)
                     
                     
                        Tērauda karkasa vai mūra būvobjekts ar glabāšanas telpu (vismaz 200 m2, ar iekšējā stāvlaukuma platību 98 m2) gan avārijas, gan ugunsdzēsības un glābšanas transportlīdzekļu novietošanai.
                     
                     
                         
                     
                  
               
            
               2. tabula
            
            
               Jūras ostas
            
            
                        Nr.
                     
                     
                        Divējāda lietojuma prasība
                     
                     
                        Divējāda lietojuma vērtība
                     
                     
                        Piezīme
                     
                  
                        1.
                     
                     
                        Jūras ostas operāciju periods
                     
                     
                        Infrastruktūras būvēšana vai paplašināšana, lai nodrošinātu piekļuvi multimodāla transporta tīklam un iekārtām, kas ļauj veikt 24/7 operācijas visos laikapstākļos.
                     
                     
                        Ietver ledlaušanas spējas un iekārtas sniega aizvākšanai ostā.
                        Neietver ēkas, glabāšanas un noliktavu telpas, celtņus, konveijerus un citas kravas pārvietošanas ierīces, kā arī mobilos aktīvus, piemēram, lokomotīves. Darbības nesniedz selektīvas priekšrocības konkrētam operatoram vai operatoru grupai, un tās ir pieejamas nediskriminējošā veidā.
                     
                  
                        2.
                     
                     
                        Pietauvošanās vietu skaits
                     
                     
                        3
                     
                     
                        Pietauvošanās vietām jāatrodas ostā, kā noteikts militāro prasību ģeogrāfiskajos datos. Pietauvošanās vietām nav obligāti jāatrodas vienuviet.
                     
                  
                        3.
                     
                     
                        Platums
                     
                     
                        32 m
                     
                     
                        Ieeja jūras ostā.
                     
                  
                        4.
                     
                     
                        Uzņemamo kuģu iegrime
                     
                     
                        Vismaz 12 m pie vidējā zemākā ūdens līmeņa.
                     
                     
                        Ieeja jūras ostā.
                     
                  
                        5.
                     
                     
                        Ostas dziļums
                     
                     
                        Vismaz 12 m, ieteicams 14 m, lai nodrošinātu 2 m dziļuma rezervi.
                        Katrā dalībvalstī jānosaka, kur būtu pietiekams 12 m ostas dziļums.
                        Ostās bez plūdmaiņu ietekmes varētu pietikt ar 1 m dziļuma rezervi.
                     
                     
                        Ieeja jūras ostā.
                     
                  
                        6.
                     
                     
                        Pietauvošanās vietas garums
                     
                     
                        Vismaz 310 m un līdz 340 m vienam kuģim.
                     
                     
                         
                     
                  
                        7.
                     
                     
                        Ostas pietauvošanās vietas platums
                     
                     
                        Vismaz 32 m
                     
                     
                        Lielu/vidēju kuģu kategorijai pietauvošanās vietā.
                     
                  
                        8.
                     
                     
                        Ostas pietauvošanās vietas veids
                     
                     
                        Būtu jāspēj uzņem šāda veida kuģi:
                        baržas, ģenerālkravas kuģi, konteinerkuģi, pasažieru kuģi, Ro-Ro kuģi, tankkuģi.
                     
                     
                         
                     
                  
                        9.
                     
                     
                        Pietauvošanās vietas dziļums
                     
                     
                        Vismaz 12 m, ieteicams 14 m.
                        Katrā dalībvalstī jānosaka, kur būtu pietiekams 12 m pietauvošanās vietas dziļums.
                     
                     
                        Nepieciešams lielu kuģu kategorijai un ļoti lieliem Ro-Ro kuģiem.
                     
                  
                        10.
                     
                     
                        Izkraušanas spējas
                     
                     
                        2 kuģi vienlaicīgi.
                     
                     
                         
                     
                  
                        11.
                     
                     
                        Dzelzceļa atzaru/līnijas galapunktu skaits
                     
                     
                        3
                     
                     
                        Nepieciešamais dzelzceļa līnijas galapunktu skaits.
                     
                  
               
            
               3. tabula
            
            
               Dzelzceļi
            
            
                        Nr.
                     
                     
                        Divējāda lietojuma prasība
                     
                     
                        Divējāda lietojuma vērtība
                     
                     
                        Piezīme
                     
                  
                        1.
                     
                     
                        Dzelzceļa līnijas galapunkta operāciju periods
                     
                     
                        Infrastruktūras būvēšana vai paplašināšana, lai nodrošinātu piekļuvi multimodāla transporta tīklam un iekārtām, kas ļauj veikt 24/7 operācijas visos laikapstākļos.
                     
                     
                         
                     
                  
                        2.
                     
                     
                        Dzelzceļa pasažieru aktīvi
                     
                     
                        Infrastruktūra, kas spēj apkalpot dzelzceļa pasažieru vagonus (kuros var pārvadāt pasažierus), tostarp divstāvu vagonus, kuru ietilpība ir vismaz 80 pasažieri katrā; minimālais vagonu skaits dienā: 6.
                     
                     
                         
                     
                  
                        3.
                     
                     
                        Dzelzceļa stacijas
                     
                     
                        Perona infrastruktūra, kas spēj apkalpot 3-4 vilcienus (10 x divstāvu vagoni vai līdzvērtīgi) dienā vienā stacijā (5 000  pasažieri dienā vienā stacijā).
                     
                     
                         
                     
                  
                        4.
                     
                     
                        Dzelzceļa līnijas galapunkta operācijas
                     
                     
                        Infrastruktūra, kas spēj apkalpot vismaz 3 kravas vilcienus vienlaicīgi termināļu vietās.
                     
                     
                        Iekārtām, ko pārvieto pa dzelzceļu, veiks rūpīgu kravas un brauciena plānošanu, lai nodrošinātu atbilstību pieejamajam dalībvalsts sliežu ceļa platumam, infrastruktūrai, maršrutiem un tuneļiem.
                     
                  
                        5.
                     
                     
                        Elektrifikācijas sistēmas pieejamība
                     
                     
                        Pastāvīga, ar rezerves sistēmu neatkarīgi no enerģijas avota.
                     
                     
                        Attiecas uz rezerves sistēmām stacijām vai multimodāliem apkalpošanas objektiem.
                     
                  
                        6.
                     
                     
                        Bipolarizācija
                     
                     
                        Jā, piekļuvei.
                     
                     
                        Attiecas uz drošības sistēmām un sliežu ceļa elektriskajām ķēdēm vilcienu esības uz sliežu ceļiem noteikšanai, ja dzelzceļa līnijas galapunkts parastos vai ārkārtas apstākļos vairāku sliežu ceļu dzelzceļa vienu vai vairākus sliežu ceļus ļauj ekspluatēt abos virzienos.
                     
                  
                        7.
                     
                     
                        Apgaismojuma pieejamība
                     
                     
                        24/7 apgaismojuma spēja stacijās un termināļos
                     
                     
                         
                     
                  
                        8.
                     
                     
                        Sliežu ceļa platums
                     
                     
                        1 435  mm. Ideāli piemērots standarta nepārtrauktam dzelzceļa tīklam Eiropā un ļoti vēlams militārajai mobilitātei.
                        Gadījumos, kad tas ir nepārprotams ieguvums gan civilajai, gan militārajai jomai, ir pieņemams, ka sliežu ceļa platums ir 1 520 /1 524  mm un 1 668  mm.
                     
                     
                         
                     
                  
                        9.
                     
                     
                        Ritošā sastāva gabarīts
                     
                     
                        Ieteicams GC standarts.
                        Katrā dalībvalstī jānosaka, kur būtu pietiekami izmantot citu ritošā sastāva gabarītu, kas aptver P-400 un atbilst dzelzceļa SITS.
                     
                     
                        Lielu konteineru iekraušanas gabarīts. GC atbilst UIC P-400 standartam.
                     
                  
                        10.
                     
                     
                        Kravas maksimālais augstums
                     
                     
                        4,5 m.
                     
                     
                        Šis skaitlis ietver drošības rezervi
                     
                  
                        11.
                     
                     
                        Kravas maksimālais platums
                     
                     
                        Normālos apstākļos – 3,15 m.
                        Līdz 3,75 m izņēmuma gadījumos, kad tas rada nepārprotamu ieguvumu civilajai jomai un tiek ievērotas SITS.
                     
                     
                        Vēlamais platums būtu līdz 4,5 m militāriem pārvadājumiem.
                     
                  
                        12.
                     
                     
                        Kravas maksimālais garums
                     
                     
                        18,75 m
                     
                     
                         
                     
                  
                        13.
                     
                     
                        Dzelzceļa ritekļu assslodze tonnās
                     
                     
                        Vismaz 22,5 t/ass TEN-T pamattīklā; ieteicams 25 t/ass.
                     
                     
                        Assslodzes prasība TEN-T dzelzceļa pamattīklam, tostarp tiltiem, ir vismaz 22,5 t/ass. Jāatzīmē, ka assslodzes palielināšana līdz vismaz 25 t/ass varētu būt lietderīga civilajiem un militārajiem pārvadājumiem. Patlaban militārie pārvadājumi ir uz esošās bruto masas robežas.
                     
                  
                        14.
                     
                     
                        Vilciena maksimālais garums
                     
                     
                        Vismaz 740 m.
                     
                     
                        Eiropas Parlamenta un Padomes Regulā (ES) Nr. 1315/2013  (3) noteikts, ka jāspēj ekspluatēt vismaz 740 m garus vilcienus.
                        Kustībā esoša vilciena garums mainās (piemēram, bremzējot vai ieskrienoties). Tāpēc divējādā lietojuma prasība atbilst militārajai prasībai.
                     
                  
                        15.
                     
                     
                        Pievedceļi
                     
                     
                        Vismaz 3, katrs vismaz ≥ 300 m.
                     
                     
                        Var atrasties termināļa atrašanās vietu tuvumā vai tajos.
                     
                  
               
            
               4. tabula
            
            
               Autoceļi
            
            
                        Nr.
                     
                     
                        Divējāda lietojuma prasība
                     
                     
                        Divējāda lietojuma vērtība
                     
                     
                        Piezīme
                     
                  
                        1.
                     
                     
                        Ceļu klasifikācija
                     
                     
                        Vienjoslas: 3,5 m – 5,5 m
                        Vienas plūsmas 5,5 m – 7,3 m
                        Dubultas plūsmas ≥ 7,3 m.
                     
                     
                        Viena plūsma – pretējā virzienā noteiktos punktos/zonās pabrauc garām vai pārvietojas tikai atsevišķi transportlīdzekļi.
                        Dubulta plūsma – 2 transportlīdzekļu kolonnas pārvietojas vienlaikus, un ceļa platums ir vismaz 2 joslas (ideālā gadījumā ne mazāk kā 8,2 m).
                        Netiek ietverti projekti, kas saistīti ar ceļa nomaļu kā papildu joslu izmantošanu.
                     
                  
                        2.
                     
                     
                        Maršrutu veidi
                     
                     
                        X veids – visiem laikapstākļiem piemērots, labi uzturēts ceļš, kas visu gadu izmantojams ar maksimālo caurlaidspēju.
                     
                     
                        Militāru pārvadājumu gadījumā priekšroka tiek dota X veida ceļiem, jo to ūdensnecaurlaidīgās virsmas parasti neietekmē nokrišņi vai temperatūras izmaiņas.
                     
                  
                        3.
                     
                     
                        Ceļu transportlīdzekļu bruto masas
                     
                     
                        130 t.
                     
                     
                        130 t neattiecas uz tādu transportlīdzekļu brīvu pārvietošanos, kuru bruto masa ir 130 t. Šī divējāda lietojuma prasība attiecas uz ceļu seguma spēju neregulāri izturēt virssvara militāro aktīvu pārvietošanos vai transportēšanu.
                        Tādēļ civilajam 44 t ierobežojumam (kā norādīts Padomes Direktīvā 96/53/EK  (4) nebūtu jāierobežo neregulāra tādu virssvara transporta aktīvu līdz 130 t pārvietošanās, kuru maksimālā asslodze ir 12,23 t/ass.
                        Šādiem neregulāriem (gan militāriem, gan civiliem) pārvadājumiem, visticamāk, ir vajadzīgas īpašas atļaujas vai atbrīvojumi un atbilstīgi ietekmes mazināšanas pasākumi, ko izņēmuma kārtā nosaka dalībvalstis.
                     
                  
                        4.
                     
                     
                        Tiltu šķērsošanas bruto masas
                     
                     
                        130 t.
                     
                     
                        130 t neattiecas uz tādu transportlīdzekļu brīvu pārvietošanos, kuru bruto masa ir 130 t. Šī divējāda lietojuma prasība attiecas uz tiltu spēju neregulāri izturēt virssvara militāro aktīvu pārvietošanos vai transportēšanu.
                        Šādiem neregulāriem (gan militāriem, gan civiliem) pārvadājumiem, visticamāk, ir vajadzīgas īpašas atļaujas vai atbrīvojumi un atbilstīgi ietekmes mazināšanas pasākumi, ko izņēmuma kārtā nosaka dalībvalstis.
                        Tiltiem jāspēj izturēt bruto masu 130 t ar maksimālo assslodzi 12,23 t/ass (Direktīva 96/53/EK atļauj līdz 11,5 t/ass, izņemot Franciju, kur atļautā slodze ir 13 t/ass). Apstākļos, kad viena atsevišķa transportlīdzekļa masa ir130 t, būs jānodrošina, ka ir tikuši piemēroti atbilstīgi ietekmes mazināšanas pasākumi, piemēram, ātrums, attālums līdz citiem transportlīdzekļiem, un ka vajadzības gadījumā tiek noteikts, ka tiltu drīkst izmantot tikai vienas plūsmas satiksmei.
                        Ceļu tilti ir konstruēti tā, lai tie izturētu pilnībā piekrautus transportlīdzekļus visā to garumā katrā joslā. Tāpēc, ja tilts vienlaikus var izturēt vairākus kravas automobiļus, kas katrs sver 44 t, tam vajadzētu būt spējīgam neregulāri izturēt kopējo bruto masu 130 t, ja tiek nodrošināti attiecīgi ietekmes mazināšanas pasākumi, piemēram, ātrums, attālums starp transportlīdzekļiem un attālums starp transportlīdzekļa asīm.
                     
                  
                        5.
                     
                     
                        Kravas maksimālais augstums
                     
                     
                        4,5 m
                        Maršruta plānošanā jāņem vērā ierobežojumi, ko rada tuneļi, jo īpaši attiecībā uz transportlīdzekļiem ar kravas platformu, piekabēm un bīstamām kravām. Katrā dalībvalstī jānosaka, vai un kur piemēro 4,5 m.
                     
                     
                        Tas ietver transportlīdzekļa kravas platformas augstuma, kravas augstuma un drošības rezerves kombināciju.
                        Direktīva 96/53/EK atļauj līdz 4 m augstus transportlīdzekļus.
                        Saņemot īpašu pārvadājuma atļauju, ir iespējams 4,5 m augstums (4,35 m transporta augstums + 0,15 m balstiekārtas un transportlīdzekļa kustībai).
                     
                  
                        6.
                     
                     
                        Kravas maksimālais platums
                     
                     
                        4,5 m
                     
                     
                        Kā norādīts Direktīvā 96/53/EK, transportlīdzekļa maksimālais atļautais platums ir 2,55 m. Parasti militārajiem riteņtransportlīdzekļiem nepieciešami 3,5 m un kāpurķēžu transportlīdzekļiem – 4,5 m. Šādiem neregulāriem (gan militāriem, gan civiliem) pārvadājumiem, visticamāk, ir vajadzīgas īpašas atļaujas vai atbrīvojumi un atbilstīgi ietekmes mazināšanas pasākumi, ko izņēmuma kārtā nosaka dalībvalstis.
                     
                  
                        7.
                     
                     
                        Kravas maksimālais garums
                     
                     
                        18,75 m līdz 27,5 m.
                     
                     
                        Transportlīdzekļa maksimālais garums ir 18,75 m ar pagarinājumu līdz 25,03 m, ja infrastruktūra to atļauj. Pēc īpašas pārvadājuma atļaujas saņemšanas var tikt atļauts pārvietoties garākiem transportlīdzekļiem. Kravai, kas sver vairāk par 130 t, parasti būs vajadzīga 8 riepu x 4 asu vilcēja + 8 asu piekabes kombinācija. Vairumā gadījumu divējāda lietojuma vajadzībām pietiek ar parastu 8 asu puspiekabi. Tomēr, ja praktisku iemeslu dēļ (piemēram, tilta augstums) ir nepieciešama zemas kravas platformas piekabe, tā noteikti būs “3 asis-platforma-5 asis” tipa puspiekabe, kuras garums ir aptuveni 22,5 m. Apvienojumā ar 8 riepu x 4 asu vilcēju kopējais šāda kombinētā transportlīdzekļa garums būs aptuveni 27 m. Piekabju ar zemām platformām izmantošana sniedz priekšrocības, nodrošinot papildu drošības rezervi saistībā ar tiltiem un viaduktiem, turklāt garāka transportlīdzekļa asslodzes tiek sadalītas lielākā platībā, tādējādi samazinot punktveida slodzes uz tiltiem un viaduktiem. Lielākā daļa dalībvalstu jau ļauj izmantot 27,5 m transportlīdzekļus, izdodot tiem izņēmuma pārvadājuma atļaujas.
                     
                  
                        8.
                     
                     
                        Smago iekārtu transporta apgriešanās rādiuss.
                     
                     
                        12,5 m līdz 15,5 m.
                        Nosakāms katrā dalībvalstī.
                     
                     
                        Direktīvas 96/53/EK prasība paredz, ka autotransporta līdzekļiem jāspēj apgriezties, ārējam apgriešanās rādiusam nepārsniedzot 12,5 m.
                     
                  
               
            
               5. tabula
            
            
               Iekšzemes ūdensceļi
            
            
                        Nr.
                     
                     
                        Divējāda lietojuma prasība
                     
                     
                        Divējāda lietojuma vērtība
                     
                     
                        Piezīme
                     
                  
                        1.
                     
                     
                        Slūžas
                     
                     
                        Saskaņā ar ANO EEK “Zilās grāmatas” standartiem  (5)
                        
                     
                     
                         
                     
                  
                        2.
                     
                     
                        Iegrime
                     
                     
                        Saskaņā ar ANO EEK “Zilās grāmatas” standartiem  (6)
                        
                     
                     
                         
                     
                  
                        3.
                     
                     
                        Pietauvošanās vietas
                     
                     
                        2
                     
                     
                        Pietauvošanās vietu skaits.
                     
                  
                        4.
                     
                     
                        Izkraušanas spējas
                     
                     
                        2 baržas vienlaicīgi
                     
                     
                         
                     
                  
                        5.
                     
                     
                        Tiltu augstums
                     
                     
                        3,5 m
                     
                     
                        Saskaņā ar Regulu (ES) Nr. 1315/2013.
                     
                  
               
            
               6. tabula
            
            
               Multimodālas kravu apstrādes iekārtas (autoceļi, dzelzceļš, jūras un iekšzemes ūdensceļi)
            
            
                        Nr.
                     
                     
                        Divējāda lietojuma prasība
                     
                     
                        Divējāda lietojuma vērtība
                     
                     
                        Piezīme
                     
                  
                        1.
                     
                     
                        Mezglsavienojums
                     
                     
                        Nepieciešams jūras ostā/lidostā/iekšzemes ūdensceļa/dzelzceļa līnijas galapunktā/galvenajos ceļos, attiecīgā gadījumā ietverot pārklājošos iekraušanas punktus visiem multimodālajiem transporta līdzekļiem.
                     
                     
                         
                     
                  
                        2.
                     
                     
                        Iekraušanas rampas un kravu apstrādes iekārtas/stāvvietu ietilpība
                     
                     
                        Pietiekams skaits iekraušanas rampu (fiksētas), kas spēj izturēt 100 t kravas un transportlīdzekļus līdz 120 t, tostarp galvenos kaujas tankus, ar maksimālo ass slodzi 12,23 t/ass (autoceļi) un vismaz 22,5 t/ass (dzelzceļi).
                        Kravu apstrādes iekārtas, īpaši starpsavienojumiem ar multimodāliem mezgliem (dzelzceļš, lidosta, jūras osta (LoLo/RoRo) un iekšzemes ūdensceļi). To stāvvietu ietilpība, kurās uz laiku var glabāt ritošo sastāvu un ģenerālkravas.
                        Darbības saistībā ar fiksētu infrastruktūru, ar ko atbalsta autotransporta, dzelzceļa, jūras un iekšzemes ūdensceļu aktīvu pārvietošanos multimodālās kravu apstrādes iekārtās.
                     
                     
                        Piemērotas kravas konteineriem, kas atbilst ISO 1496-1:2013 1. sērijas standarta definīcijai.
                        Ceļu rampām vajadzētu spēt izturēt konteinerus, smagās iekārtas un ģenerālkravas.
                        Netiek ietvertas ēkas, glabāšanas un noliktavu telpas, celtņi, konveijeri un citas kravas pārvietošanas ierīces, kā arī mobilie aktīvi, piemēram, lokomotīves.
                        Darbības nesniedz selektīvas priekšrocības konkrētam operatoram vai operatoru grupai, un tās ir pieejamas nediskriminējošā veidā.
                     
                  
               
            
               7. tabula
            
            
               Kiberdrošība
            
            
                        Nr.
                     
                     
                        Divējāda lietojuma prasība
                     
                     
                        Divējāda lietojuma vērtība
                     
                     
                        Piezīme
                     
                  
                        1.
                     
                     
                        Kiberdrošība
                     
                     
                        Attiecīgā gadījumā kiberdrošības iekārtas, risinājumi un sistēmas, kas ir tieši saistītas ar projektu priekšlikumiem saistībā ar divējāda lietojuma infrastruktūras noturību.
                     
                     
                         
                     
                  
               (1)  Seguma klasifikācijas skaitļa (PCN) metodika ir aizstāta ar seguma klasifikācijas reitingu (PCR). PCN paliek spēkā pārejas posmā līdz 2024. gadam.
            
               (2)  Gaisa kuģa klasifikācijas skaitļa (ACN) metodika ir aizstāta ar gaisa kuģa klasifikācijas reitingu (ACR). ACN paliek spēkā pārejas posmā līdz 2024. gadam.
            
               (3)  Eiropas Parlamenta un Padomes Regula (ES) Nr. 1315/2013 (2013. gada 11. decembris) par Savienības pamatnostādnēm Eiropas transporta tīkla attīstībai un ar ko atceļ Lēmumu Nr. 661/2010/ES (OV L 348, 20.12.2013., 1. lpp.).
            
               (4)  Padomes Direktīva 96/53/EK (1996. gada 25. jūlijs), ar kuru paredz noteiktu Kopienā izmantotu transportlīdzekļu maksimālos pieļaujamos gabarītus iekšzemes un starptautiskajos autopārvadājumos, kā arī šo transportlīdzekļu maksimālo pieļaujamo masu starptautiskajos autopārvadājumos (ОV L 235, 17.9.1996., 59. lpp.).
            
               (5)  Apvienoto Nāciju Organizācijas Eiropas Ekonomikas komisijas pārskats par galvenajiem standartiem un parametriem E ūdensceļu tīklā “Zilā grāmata” (ECE/TRANS/SC.3/144/Rev.3.). Divējāda lietojuma prasība būtu jālasa saistībā ar šo dokumentu.
            
               (6)  Turpat.